**Ֆրենսիս Մարիոն** (անգլ.՝ Frances Marion, նոյեմբերի 18, 1888(1888-11-18), Սան Ֆրանցիսկո, ԱՄՆ - մայիսի 12, 1973(1973-05-12), Լոս Անջելես, ԱՄՆ), ամերիկացի լրագրող և գրող, 20-րդ դարի ամենահայտնի կին սցենարիստներից մեկը։

Կենսագրություն
--------------

Մարիոն Բենսոն Օուենսը (անգլ.՝ Marion Benson Owens) ծնվել է 1888 թվականին Սան Ֆրանցիսկոյում։ Իր կարիերայի սկզբում աշխատել է որպես լրագրող, իսկ Առաջին համաշխարհային պատերազմի տարիներին եղել է ռազմական թղթակից Եվրոպայում։ Վերադառնալով հայրենիք՝ բնակություն է հաստատել Լոս Անջելեսում, որտեղ աշխատանքի է ընդունվել որպես սցենարիստի օգնական «Lois Weber Productions» կինոստուդիայում, որը պատկանել է կանանց կինոռեժիսորայի պիոներ Լոիս Ուեբերին։

Շուտով Օուենսը վերցրել է Ֆրենսիս Մարիոն կեղծանունը, որով հասել է մեծ հաջողությունների ԱՄՆ կինոարդյունաբերության բնագավառում 1920-ական և 1930-ական թվականներին։ Նրա աշխատանքների թվում եղել են Մերի Փիքֆորդի գլխավոր դերակատարմամբ այնպիսի հայտնի ֆիլմեր, ինչպիսիք են՝ «Ռեբեկան Սանիբրուք ֆիրմայից» (1917) և «Խեղճ փոքրիկ հարուստ աղջիկը» (1917)։ Նա նաև դրսևորել է իրեն որպես դերասանուհի՝ նկարահանվելով Մերի Փիքֆորդի երեք ֆիլմերում 1915 թվականին։

1930 թվականին Ֆրեսիս Մարիոնն արժանացել է «Օսկար» մրցանակի *լավագույն հարմարեցված սցենար* անվանակարգում «Արքունական տուն» ֆիլմի համար՝ դառնալով առաջին կինը, որն արժանացել է Ամերիկյան կինոակադեմիայի մրցանակի այդ անվանակարգում։ Երկու տարի անց Ֆրենսիս Մարիոնն ստացել է երկրորդ «Օսկար» մրցանակը *լավագույն օրիգինալ սցենար* անվանակարգում «Չեմպիոն» ֆիլմի համար։ Երկար տարիների ընթացքում Ֆրենսիս Մարիոնը պայմանագրով աշխատել է «MGM» ստուդիայում, սակայն 1946 թվականին, լինելով արդեն բավական հայտնի և ինքնուրույն կին, հեռացել է ստուդիայից և սկսել է ավելի շատ ժամանակ տրամադրել թատերական ներկայացումների համար սցենարներ գրելուն։

Ֆրենսիս Մարիոնն ամուսնացել է չորս անգամ և ունեցել երկու որդի։ 1972 թվականին լույս է տեսել նրա հուշերի գիրքը՝ *«Off With Their Heads: A Serio-Comic Tale of Hollywood»*։

Ֆրենսիս Մարիոնը մահացել է 1973 թվականին Լոս Անջելեսում անոթալայնանքի պայթելու հետևանքով, 84 տարեկանում։

Մրցանակներ
----------

* Օսկար 1930 – «Լավագույն հարմարեցված սցենար» («Մեծ տուն»)
* Օսկար 1932 – «Լավագույն օրիգինալ սյուժե» («Չեմպիոն»)

Մատենագիտություն
----------------

* Beauchamp, C. Marion, Frances. *American National Biography Online*, February 2000.
* Beauchamp, Cari (1997). *Without lying down: Frances Marion and the powerful women of early Hollywood*. Berkeley: University of California Press. ISBN 0-520-21492-7.

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  filmportal.de — 2005.
3. 1 2 3 4  *Deutsche Nationalbibliothek* Record #119542080 // Gemeinsame Normdatei (գերմ.) — 2012—2016.
4. ↑  Sicherman, Barbara; Hurd Green, Carol (1980). *Notable American Women: The Modern Period : A Biographical Dictionary*. Belknap Press of Harvard University Press. էջեր 457. ISBN 0-674-62732-6.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրենսիս Մարիոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Բրիտանիկա · American National Biography |
|  |
| 

|  Չափորոշչային վերահսկողություն |
| --- |
|  |
| BIBSYS: 98045219 · BNC: a11999561 · BNE: XX1067469 · BNF: 13325114p · CiNii: DA13815084 · GND: 119542080 · ISNI: 0000000059229898, 0000000368401380 · LCCN: n85376745 · NDL: 00471056 · NKC: xx0172176 · NTA: 071700706 · SUDOC: 11744300X · VIAF: 17367442 · WorldCat VIAF: 17367442 |

 |

 |